تورکيه سوريه‌ده باشله‌گن ایچکی اوروش نینگ بیرینچی کونیدن اعتباراً آچیق دروازه‌ سیاستینی یولگه قویگن حالده، میلیونلب سوريه تبعه سینی بغریگه باسدی.
بوگونگی کونده‌ راپپه-راسه‌ 3 میلیون 381 مینگ سوريه‌لیک اوچون تورکيه خوفسیزلیک ایچیده جان سقله‌گن ایکّینچی وطن حسابلنه‌دی.
بیرلشگن ملتلر تشکیلاتی معلوماتلریگه کوره‌ دنیاده 244 میلیون کیشی مهاجر صفتیده عمر سورماقده.
بو وضعیت ایککینچی جهان اوروشی آرتیدن یوز بیرگن اینگ ییریک ایکّینچی مهاجرلیک مسأله‌سی دیسه‌ک مبالغه‌ بولمه‌یدی.
تورکيه جَنوبي چیگره‌ده‌گی تینچسیزلیکلر یوزه‌سیدن آخرگی ییللرده دنیاده اینگ کوپ مهاجر قبول قیلگن دولتلردن بیریگه ایلندی.
تورکيه‌ده‌گی آچیق دروازه‌ سیاستی آرقه‌لی سوريه‌لیکلر مملکتده وقتینچه‌لیک حمایه‌ ستا‌توسیده مهمان قیلیندی.
تورکيه‌ده 229 مینگ سوريه تبعه سی مملکت نینگ 10 ته ولایتیده تشکیل تاپگن 21 ته باش‌پناه‌ مرکزیده استقامت قیلماقده.
او ییرده تعلیمدن باشلب، ساغلیکنی سقلش ترماغایگچه سوريه‌لیکلر نینگ تورلی احتیاجلری برطرف ایتیلماقده.
تورکيه‌ده تعلیم آلگن چیت ایلّیک اوقووچیلرنینگ یرمیدن کوپی سوريه‌لیک باله‌لردن عبارت.
وقتینچه‌لیک تعلیم مرکزلری، دولت و خصوصي اوقوو مرکزلری جمله 612 مینگ باله‌گه خدمت کورسه‌تماقده.
سوريه‌لیکلر تورکيه‌ده ینگی حیاتلرینی باشله‌تگن بولسه‌لر ده اوز یورتلریگه قَیتیش کونینی تورت کوز بیلن کوتماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
